CELEX: 62017TA0275
Language: sl
Date: 2018-07-13 00:00:00
Title: Zadeva T-275/17: Sodba Splošnega sodišča z dne 13. julija 2018 – Curto/Parlament (Javni uslužbenci – Akreditirani parlamentarni pomočniki – Člen 24 Kadrovskih predpisov – Prošnja za pomoč – Člen 12a Kadrovskih predpisov – Psihično nasilje – Svetovalni odbor za obravnavo pritožb zaradi nadlegovanja med akreditiranimi parlamentarnimi pomočniki in poslanci Evropskega parlamenta ter preprečevanje nadlegovanja na delovnem mestu – Odločba o zavrnitvi prošnje za pomoč – Napaka pri presoji – Obseg dolžnosti pomoči – Trajanje upravnega postopka – Razumni rok – Zavrnitev posredovanja poročil svetovalnega odbora)

24.9.2018   
            
            
               SL
            
            
               Uradni list Evropske unije
            
            
               C 341/15
            
         
      Sodba Splošnega sodišča z dne 13. julija 2018 – Curto/Parlament
      (Zadeva T-275/17) (1)
      
      ((Javni uslužbenci - Akreditirani parlamentarni pomočniki - Člen 24 Kadrovskih predpisov - Prošnja za pomoč - Člen 12a Kadrovskih predpisov - Psihično nasilje - Svetovalni odbor za obravnavo pritožb zaradi nadlegovanja med akreditiranimi parlamentarnimi pomočniki in poslanci Evropskega parlamenta ter preprečevanje nadlegovanja na delovnem mestu - Odločba o zavrnitvi prošnje za pomoč - Napaka pri presoji - Obseg dolžnosti pomoči - Trajanje upravnega postopka - Razumni rok - Zavrnitev posredovanja poročil svetovalnega odbora))
      (2018/C 341/26)
      Jezik postopka: angleščina
      
         Stranki
      
      
         Tožeča stranka: Michela Curto (Genova, Italija) (zastopnika: L. Levi in C. Bernard-Glanz, avocats)
      
         Tožena stranka: Evropski parlament (zastopniki: O. Caisou-Rousseau, E. Taneva in M. Rantala, agenti)
      
         Predmet
      
      Predlog na podlagi člena 270 PDEU za, prvič, razglasitev ničnosti odločbe Parlamenta z dne 30. junija 2016, s katero je organ te institucije, pooblaščen za sklepanje pogodb o zaposlitvi, zavrnil prošnjo za pomoč, ki jo je tožeča stranka vložila 14. aprila 2014, in drugič, povrnitev škode, ki naj bi jo tožeča stranka domnevno utrpela, ker naj bi navedeni organ kršil dolžnost pomoči iz člena 24 Kadrovskih predpisov za uradnike Evropske unije, med drugim zaradi predolgega trajanja postopka.
      
         Izrek
      
      
                  1.
               
               
                  Odločba Evropskega parlamenta z dne 30. junija 2016, s katero je organ te institucije, pooblaščen za sklepanje pogodb o zaposlitvi, zavrnil prošnjo za pomoč, ki jo je Michela Curto vložila 14. aprila 2014, se razglasi za nično.
               
            
                  2.
               
               
                  Evropskemu parlamentu se naloži, da M. Curto plača znesek 10 000 EUR za utrpljeno nepremoženjsko škodo, povečan za zamudne obresti, ki tečejo od datuma izreka te sodbe in so izračunane po obrestni meri, ki jo Evropska centralna banka (ECB) uporablja v svojih operacijah glavnega refinanciranja.
               
            
                  3.
               
               
                  Parlamentu se naloži plačilo stroškov.
               
            
         (1)  UL C 239, 24.7.2017.